《眉妩 新月，用宋王碧山韵》
清代·李佩金

乍黄昏庭院，骤雨初过，银浦暮云暝。撩起闲情绪，开帘拜，一弯斜过虚径。

曲阑倚稳。逗眉痕、如许离恨。颦双蛾、悄向花间立，夜凉怯衣冷。

怎奈愁心难问。又无端照我，憔悴鸾镜。骨压丝儿瘦，带围减、怕消三五圆景。

碧天路永。盼那时、盈满重正。此际黯消疑，扶上秋千墙影。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。